הרגיש בבית – שר הרווחה מאיר כהן ביקר במעון "טללים" | סיוע בביטוח לאומי וזכויות בעלי מגבלה (נכים)-חינם
→ לראשונה בישראל – שר הרווחה מקדם הקמת ארגון יציג אחד לכל הנכים בישראל
בזכות דב לאוטמן: תרם מיליונים לחקר מחלת ה-ALS ←
שר הרווחה מאיר כהן, ששימש עד לא מכבר כראש העיר, סייר בשבוע החולף במעון "טללים" בעיר. השר שמכיר מקרוב את התנהלות המעון, חנך בפתח הביקור ביתן טיפולי חדש ומתקדם לחוסים במקום. עלות הביתן כשלושה מיליון ₪. במסגרת הביקור, הכריז השר על שורה של צעדים חשובים לשדרוג המקום.
יחד עם השר היה בסיור ראש העיר הנבחר בני ביטון, ששיתף פעולה והודה לשר: "מדובר במעון חשוב ביותר שהוא חלק מהעיר, עבורי הוא מפעל שקולט עובדים ואני מוכן לסייע בכל דרך ובשיתוף פעולה עם השר שמכיר לא פחות ממני את הצרכים של העיר", אמר ביטון.
במסגרת הצעדים עליהם הכריז השר, יוקם במקום חדר חולים שיסייע בטיפול רפואי בכל שעות היממה עבור המטופלים, חידוש של מספר מבנים והקמה של ביתן חדש, עבודות גינון ועוד. השר הורה לאנשי משרדו לדאוג לטיול לכל החוסים העובדים המפעל השיקומי במקום, ונענה בכך לבקשה מרגשת במיוחד של אחת החוסות במעון. שר הרווחה, הודיע ליו"ר הוועד הארצי של המעונות הגברת יפה מלכה, כי הפרטה אינה באה בחשבון.
שר הרווחה :"מעון טללים הוא חשוב ביותר ואנחנו עם הפנים לטובת האוכלוסייה הקשה שמצרכיה טיפול אישי ואינטנסיבי. יש במקום נשמה יתרה ואני שמח להעצים ולשדרג את חייהם של החוסים כאן".
רשומה זו פורסמה בקטגוריה מעונות לחוסים, משרד הרווחה, עם התגים הרגיש בבית - שר הרווחה מאיר כהן ביקר במעון "טללים", מוסדות שיקום, מעונות לחוסים, משרד הרווחה. אפשר להגיע ישירות לרשומה זו עם קישור ישיר.